Polițiștii din Mihail Kogălniceanu, aflați în patrulare, au avut parte de o surpriză în trafic, joi seara.
Un băiețel mergea, singur, pe marginea DN 2A, conform Inspectoratului de Poliție Județean Constanța.
"Se rătăcise! Pericolul era mare, atât din cauza traficului, cât și pentru că în curând avea să se înnopteze.
În scurt timp, polițiștii s-au mobilizat și au reușit să-i găsească părinții.
De nedescris în cuvinte emoțiile acestora, dar și ale colegilor noștri, când micuțul de patru ani a ajuns acasă în siguranță", spune sursa citată.